נועם בנאי

נועם בנאי (נולד ב-14 בנובמבר 1991) הוא זמר-יוצר ישראלי. בנם של הזמר מאיר בנאי ושל ענת בנאי. גדל במושב טל שחר. בן למאיר בנאי, ולאם תרפיסטית באמנות. כשהיה בן 10 התגרשו הוריו, והוא עבר לגור עם אמו בתל אביב. שנים אחדות לאחר מכן חזר אביו בתשובה, מה שקרב גם אותו ליהדות ולאמונה ובראיון סיפר "החזרה בתשובה של אבא שלי קרבה אותי עוד יותר לדת. אני לומד תורה פעמיים בשבוע, מניח תפילין ומתפלל". בנעוריו למד במשך כמה שנים תופים, פסנתר וגיטרה במסגרות שונות. ב-2009 התגייס לצה"ל, ושירת כלוחם בצוות תצפיות ביחידה מסווגת. ב-2012 לאחר שחרורו מצה"ל, עבר קורס משחק, והחל ללמוד פיתוח קול אצל רחל הוכמן. ב-2013 טס להודו, שם כתב את רוב חומרי האלבום הראשון שיצא מאוחר יותר. לאחר שובו לישראל, חתם בחברת התקליטים NMC, ובנובמבר 2015 הוציא את הסינגל הראשון שלו "עץ אלון". בשנת 2016 הוציא בנאי לאור שלושה סינגלים נוספים: "קטנים", "תל אביבית" ו"זה יבוא" – שהפך לשיר הנושא במיני-אלבום הבכורה שיצא לאור בשנת 2017, גם הוא בשם "זה יבוא", שאת חומריו כתב והלחין. בינואר 2017 נפטר אביו מאיר בנאי ממחלת הסרטן. באותה שנה הוציא בנאי שני שירים חדשים "לחזור לאותה נקודה" ו"זכרונות", ויצא לסיבוב הופעות עם הלהקה של אביו. באותה שנה השתתף בפסטיבל יערות מנשה ובפסטיבל הפסנתר. בינואר 2018 לקח חלק במחווה לאביו מאיר, שיזם נועם יחד עם משפחתו, לצד אומנים שעבדו עם אביו כגון: מתי כספי, ארקדי דוכין, יזהר אשדות, שלומי שבת ועוד. במהלך אותה שנה הוציא לאור בנאי שלושה סינגלים "טיול אחרי צבא", "רעידת אדמה", ו"להרפות", והוציא לאור את אלבומו (EP) השני "להרפות" שאת שיריו כתב והלחין, ושהפיק מוזיקלית פטריק סבג. בנובמבר 2018 השתתף בפרויקט "צמאה" ונכלל באלבום החמישי של הפרויקט לצד עמיר בניון, רמי קלינשטיין, שולי רנד, אברהם פריד, עקיבא תורג'מן ועוד. ביולי 2020, הוציא נועם סינגל בשם "אהבה זה לא מספיק". בנובמבר 2020 הוציא סינגל יחד עם אהוד בנאי, לזכרו של אביו בשם: "אף פעם לא לבד". בדצמבר 2020, הוציא נועם קאבר יחד עם לאה שבת לשיר "מה אעשה" במסגרת פרויקט "צו השעה" למען המוזיקה הישראלית. במרץ 2021 הוציא סינגל בשם "בסוף זה תמיד שמח", בהפקתו המוזיקלית של סתיו בגר. ביולי 2021 השתתף כמועמד בעונה השמינית של התוכנית "הכוכב הבא" אך החליט לפרוש בסוף שלב האודישנים ולהמשיך בדרכו העצמאית. בנובמבר 2021 שיתף ברשתות החברתיות כי נולד לו ולאשתו יעלי תינוק ראשון וכי החליטו לקרוא לו דויד מאיר בנאי על שם אביו מאיר בנאי. במרץ 2022 הוציא את האלבום המלא הראשון שלו "אף פעם לא לבד". ב-31 במרץ 2024 יצא לאור אלבומו השני, "השמש לא שוקעת". "עץ אלון" (2015) "קטנים" (2016) "תל אביבית" (2016) "זה יבוא" (2016) "זכרונות" (2017) "לחזור לאותה נקודה" (2017) "טיול אחרי צבא" (2018) "רעידת אדמה" (2018) "להרפות" (2018) "לבד" (2019) "יש לי סיכוי" (2020) "אהבה זה לא מספיק" (2020) "אף פעם לא לבד" (2020) "בסוף זה תמיד שמח" (2021) "בלילות" (2021) "עד שהגעתי אלייך" (2022) "אל המנוחה" (2022) "מרי" (2023) נועם בנאי, ברשת החברתית פייסבוק נועם בנאי, ברשת החברתית אינסטגרם נועם בנאי, סרטונים בערוץ היוטיוב נועם בנאי, באתר אפל מיוזיק (באנגלית) נועם בנאי, באתר ספוטיפיי נועם בנאי, באתר MusicBrainz (באנגלית) נועם בנאי, באתר דיזר נועם בנאי, באתר בנדקמפ נבו זיו, יש בי מזה וגם מזה, באתר "ידיעות אחרונות", 1 במרץ 2016 יעלי נגיד–מזרחי, נועם בנאי: "אבא איתי, בכל דבר שאני עושה", באתר nrg‏, 30 ביוני 2017 טליה לוין, ‏"אבא אמר 'עשית לי נחת'": נועם בנאי מספר על הרגע שבו החליט להיות זמר, באתר מעריב אונליין, 26 באוקטובר 2017 נדב גדליה, בדרכי נועם, באתר עולם קטן אסף נבו, הבנאי החדש, באתר ישראל היום, 16 ביולי 2020 נועם בנאי, דף שער בספרייה הלאומית איציק אוחנה, ‏הזמר הפופולרי חשף בגילוי לב: "אני בתהליך התקרבות לדת", באתר כיכר השבת, 11 בספטמבר 2024